حلت الفنانة ناهد السباعى، ضيفه فى أحد البرامج التلفزيونية، أمس الاثنين، وتحدثت عن الانتقادات والاتهامات التى تتوجه لها بسبب فساتينها المثيرة للفت الانتباه فى المهرجانات.
وتحدثت ناهد، قائلة: "لا أتعمد الظهور بفساتين عارية، الآن لم يعد العرى مميزا، وكنت فى بيروت بحضر مهرجان وزعلت من الصحفيين والمصورين اللى كانوا بيصورونى بسبب عدم لفت نظرى بوجود قطع فى فستاني، والفنانة سمر مرسى الوحيدة اللى لفتت انتباهى بالأمر، أكيد مش عاوزه أبين شرابى، والفستان اتقطع قبل ما انزل ومحضرتش أى حاجه تانية وماما مسكت الفستان " بدبوس"، وكان غصب عنى وبتحصل".
وتابعت فى حديثها: "عندى منطق دائما وهى مسألة نسبيه لما الفستان يكون عاريا من فوق ميبقاش عاريا من تحت والعكس، لأن عمر العرى ما كان شياكة، ولا يميز صاحبه، وكمان أنا ارتديت فى مرة فستانا مصنوعا من قماش التنجنيد وساعاتها أتريق عليا كل رواد السوشيال ميديا، وأحب فى يوم عندى مهرجان فى بلد مش معروفه فيها ألبس غريب عشان ألفت الانتباه".
إقرأ الخبر من المصدر عين